*Par atklāta konkursa*

*„Pētnieciskās aparatūras un aprīkojuma (iekārtas)*

 *piegāde un uzstādīšana” (turpmāk – konkurss)*

*(Identifikācijas Nr.LU 2015/35\_ERAF)*

*nolikumā izvirzītajām prasībām*

27.04.2015

Latvijas Universitāte (turpmāk – Pasūtītājs) atklāta konkursa „Pētnieciskās aparatūras un aprīkojuma (iekārtas) piegāde un uzstādīšana”, identifikācijas Nr.LU 2015/35\_ERAF ietvaros ir saņēmusi pretendenta jautājumu par konkursa nolikumā iekļautajām tehniskajām specifikācijām attiecībā uz iepirkuma priekšmeta divdesmit piekto daļu. Pasūtītājs, pamatojoties uz Publisko iepirkumu likuma 30.panta trešo daļu sniedz šādu papildus informāciju.

**Pretendenta jautājums:**

7.daļa – Kombinētais termogravimetriskais – diferenciāli skanējošais analizators. Lūdzam pamatot iepirkuma specifikācijas pirmo punktu: "Krāsns tips: horizontāla". Nozares speciālistu viedoklis- horizontāla krāsns nav labākais STA risinājums, tāpēc lielākā daļa ražotāju ražo iekārtas ar vertikālām STA krāsnīm. Minētā horizontālā risinājuma radītās precizitātes problēmas redzamas specifikācijas tekstā:

5. DSC sensora dati: Izšķirtspēja ne sliktāka par 0.1 milivatu (vertikālais krāsns dizains nodrošina ap 0.001 milivatu) 7. temperatūras precizitāte: ne sliktāka par 0.3C (vertikālais krāsns dizains nodrošina zem 0.1C).

14. svaru izšķirtspēja: vismaz 1 mikrograms (vertikālais krāsns dizains nodrošina ap 0.1 mikrogramu) 16. maksimālais parauga tilpums: vismaz 900 mikrolitri. Ļoti viegliem paraugiem ar šo var nepietikt. Vertikālais krāsns dizains nodrošina lielāku maksimālo tilpumu.

**Atbilde:**

Pasūtītāja ieskatā horizontālā krāsns ir viens no piemērotākajiem risinājumiem, jo šāda risinājuma pielietošana ļauj minimizēt negatīvos efektus, kas rodas atmosfēras cirkulējošo gāzu un termiskās peldspējas (*Termal Buoyancy*) dēļ. Turklāt šāda tipa krāsns ļauj izmantot iebūvētos mikrosvarus neatkarīgai/ārējai svēršanai jebkuriem citiem paraugiem, kas nav saistīti ar TGA eksperimentu, savukārt šādas iespējas nav noteiktiem vertikālo krāšņu veidiem.

TGA krāsns temperatūras precizitāte ir atkarīga no krāsns lieluma. Skaidrojam, ka Pretendenti var piedāvāt arī augstāku precizitāti ar nosacījumu, ka izmantojamais parauga (tīģelīša) tilpums ir vismaz 900 ul. Šāds maksimālais tilpums ir pilnībā pietiekošs, jo pamatā tiks izmantoti tīģelīši ar tilpumu - 70 ul. Pasūtītājs specifikācijā nav noteicis prasību svaru izšķirtspējai 0.1 ug, jo šādas prasības noteikšanas gadījumā tiktu noteiktas augstas prasības stabilai apkārtējai videi (vibrācijas, temperatūra, gaisa plūsmas), kuras Pasūtītājs ne vienmēr varētu nodrošināt.